Document ID: 32006L0014

DIREKTIVA KOMISIJE 2006/14/ES
z dne 6. februarja 2006
o spremembi Priloge IV k Direktivi Sveta 2000/29/ES o varstvenih ukrepih proti vnosu organizmov, škodljivih za rastline ali rastlinske proizvode, v Skupnost in proti njihovemu širjenju v Skupnosti
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Direktive Sveta 2000/29/ES z dne 8. maja 2000 o varstvenih ukrepih proti vnosu organizmov, škodljivih za rastline ali rastlinske proizvode, v Skupnost in proti njihovemu širjenju v Skupnosti (1), in zlasti točke (d) drugega odstavka člena 14 Direktive,
ob upoštevanju naslednjega:
(1)
Mednarodni standard za fitosanitarne ukrepe (ISPM) št. 15 FAO o „Smernicah za zakonsko urejanje lesene embalaže v mednarodni trgovini“ je bil sprejet marca 2002 na četrti začasni komisiji o fitosanitarnih ukrepih (ICPM). Ustrezne določbe Direktive 2000/29/ES so bile usklajene z navedenimi smernicami z Direktivo Komisije 2004/102/ES z dne 5. oktobra 2004 o spremembi prilog II, III, IV in V k Direktivi Sveta 2000/29/ES o varstvenih ukrepih proti vnosu organizmov, škodljivih za rastline ali rastlinske proizvode, v Skupnost in proti njihovemu širjenju v Skupnosti (2).
(2)
Poleg teh ukrepov, ki so odobreni s standardom ISPM št. 15, Direktiva 2004/102/ES vključuje zahtevo, da je uvoženi leseni material za embalažo izdelan iz olupljene hlodovine. Po standardu ISPM št. 15 je to druga možnost k tehnični ustreznosti. Začetek uporabe navedene zahteve je bil odložen do 1. marca 2006 z Direktivo Sveta 2005/15/ES z dne 28. februarja 2005 o spremembah Priloge IV k Direktivi Sveta 2000/29/ES o varstvenih ukrepih proti vnosu organizmov, škodljivih za rastline ali rastlinske proizvode, v Skupnost in proti njihovemu širjenju v Skupnosti (3).
(3)
Skupnost je zahtevala, da se standard ISPM št. 15 ponovno pregleda na mednarodni ravni, da se tako vključi zahteva, ki se odziva na zaskrbljenost Skupnosti glede prisotnosti lubja v takšni leseni embalaži v mednarodni trgovini.
(4)
Medtem ko poteka postopek za ponovni pregled standarda ISPM št. 15 in glede na izsledke navedenega ponovnega pregleda, je treba začetek uporabe zahteve Skupnosti, da je leseni material za embalažo, ki se ga uvaža iz tretjih držav, izdelan iz olupljene hlodovine, začasno odložiti.
(5)
Direktivo 2000/29/ES je zato treba ustrezno spremeniti.
(6)
Ukrepi, predvideni s to direktivo, so v skladu z mnenjem Stalnega odbora za zdravstveno varstvo rastlin -
SPREJELA NASLEDNJO DIREKTIVO:
Člen 1
Direktiva 2000/29/ES se spremeni:
1.
Zadnji odstavek na koncu desnega stolpca v točki 2 oddelka I dela A Priloge IV se nadomesti z:
„Prva alinea, ki zahteva, da se leseni material za embalažo izdela iz olupljene hlodovine, se uporablja šele od 1. januarja 2009. Ta odstavek se ponovno preuči do 1. septembra 2007.“
2.
Zadnji odstavek na koncu desnega stolpca v točki 8 oddelka I dela A Priloge IV se nadomesti z:
„Prva vrstica točke (a), ki zahteva, da je leseni material za embalažo izdelan iz olupljene hlodovine, se uporablja šele od 1. januarja 2009. Ta odstavek se ponovno preuči do 1. septembra 2007.“
Člen 2
1. Države članice sprejmejo zakone in druge predpise, potrebne za uskladitev s to direktivo, najpozneje do 28. februarja 2006.
Ko države članice sprejmejo navedene predpise, morajo ti vsebovati sklic na to direktivo ali pa morajo biti ob njihovi uradni objavi opremljeni s sklicem. Način sklicevanja določijo države članice.
2. Države članice sporočijo Komisiji besedila temeljnih predpisov nacionalne zakonodaje, sprejetih na področju, ki ga ureja ta direktiva.
Člen 3
Ta direktiva začne veljati tretji dan po objavi v Uradnem listu Evropske unije.
Člen 4
Ta direktiva je naslovljena na države članice.
V Bruslju, 6. februarja 2006

Labels: 1
5
7
3
6